Държавен вестник, бр. 29, 2025 г., стр. 7

БРОЙ  29	
Д Ъ Р Ж А В Е Н  В Е С Т Н И К 	
СТР.  7  
§ 16. Създава се нов чл. 84:
„Чл. 84. (1) Въз основа на детерминис­
тичния анализ на външните и вътрешните 
проектни събития се разработват надеждни 
концепции за защита, с които се осигурява 
консервативно изпълнение на основните 
функции на безопасност за всички преки и 
за вероятните косвени последствия от про­
ектните събития.
(2) Концепцията за защита от външни 
събития трябва:
1. да осигурява проектен запас на без­
опасност чрез използване на консервативен 
подход;
2. да се основава главно на пасивни мерки, 
когато е приложимо;
3. да осигурява, че достатъчно мерки за 
ликвидиране на аварии, отчетени в проекта, 
запазват ефективността си по време на и след 
проектно събитие;
4. да взема предвид развитието на съби­
тието с течение на времето и възможността 
за прогнозиране;
5. да осигурява, че са налице процедури 
и средства за проверка на състоянието на 
ЯЦ по време на и след аварии, отчетени в 
проекта;
6. да отчита факта, че събитието може да 
предизвика множествени откази в системите 
за безопасност и/или техните осигуряващи 
системи и може да застраши едновременно 
няколко енергийни блока на една площадка, 
инфраструктурата на площадката, регионал­
ната инфраструктура и външните доставки;
7. да осигурява наличието на достатъчно 
ресурси на площадки с няколко енергийни 
блока, като се вземе предвид използването 
на общо оборудване (включително мобилно) 
и обслужване;
8. да не оказва неблагоприятно въздействие 
върху защитата срещу проектни събития от 
друг произход.
(3) Концепцията за защита от външни съ­
бития трябва да отчита наличните средства 
за мониторинг и сигнализация при външни 
опасности, както и определените нива на 
намеса за прилагане на защитни мерки и за 
изпълнение на определените действия след 
събитието.
(4) Защитата срещу вътрешни опасности 
трябва да бъде изградена и прилагана въз 
основа на концепцията за защита в дълбочи­
на и да включва мерки за предотвратяване 
възникването на събития, предизвикани от 
вътрешни опасности, за откриване на тези 
събития и ако е приложимо, за контролиране 
и смекчаване на последствията от тях.
(5) Концепцията за защита от вътрешни 
опасности трябва да бъде достатъчно надежд­
на и консервативно да осигурява изпълне­
нието на основните функции за безопасност 
за всички преки и за вероятните косвени 
последствия от проектни вътрешни събития. 
По-специално, концепцията за защита от 
вътрешни опасности трябва:
1. да осигурява запас на безопасност в 
проекта чрез прилагане на консерватизъм;
2. да се основава предимно на пасивни 
мерки, когато е практическо възможно;
3. да осигурява физическо разделяне на 
отделните канали на системите за безопас­
ност, за да се предотврати разпространението 
на последствията от вътрешни опасности;
4. да осигурява наличието на процедури 
и средства за проверка на състоянието на 
блока по време на и след въздействие, пре­
дизвикано от проектно събитие;
5. да ограничава, доколкото е възможно, 
разпространението на събитието на пло­
щадката;
6. да осигурява наличието на достатъчно 
ресурси на площадки с няколко енергийни 
блока, като се вземе предвид използването 
на общо оборудване и обслужване;
7. да не оказва неблагоприятно въздействие 
върху защитата срещу проектни събития от 
друг произход.
(6) Конструкциите, системите и компонен­
тите, определени като част от концепцията за 
защита срещу проектни събития (външни и 
вътрешни), се класифицират в клас по безо­
пасност и се квалифицират за условията и 
въздействията на съответните опасности. Ако 
има вероятна комбинация от разглежданата 
опасност с друго вътрешно или външно съ­
битие, КСК от концепцията за защита трябва 
да останат ефективни в тази комбинация.
(7) Системите и оборудването, предназ­
начени за откриване и наблюдение, трябва 
да бъдат част от концепцията за защита от 
вътрешните опасности. Когато е възможно, се 
определят нива за намеса с цел своевременно 
прилагане на мерките за защита.“
§ 17. Досегашният чл. 84 става чл. 85 и 
се изменя така:
„Чл. 85. (1) Аварии със стопяване на ядрено 
гориво в резултат на външни събития, които 
водят до големи или ранни изхвърляния на 
радиоактивни вещества в околната среда, 
трябва да бъдат практически изключени, като 
се докаже с висока степен на достоверност, 
че поява на такива събития е изключително 
малко вероятна.